έντυπο δρόμου 

Τούβλο, το (ούσ.): Ι.(κυρ.) οικοδομικό υλικό 2.(μτφ.) 
ανεγκέφαλος, χαζός, ανεπίδεκτος μαθήσεως. 

Όχι οι χριστιανοί ορθόδοξοι έχουν κάποιο πρόβλημα με τον 
εγκέφαλο, για να πούμε την αλήθεια, και χωρίς να παινευόμαστε για 
την ευφυΐα μας το είχαμε καταλάβει. Αυτό που δεν περιμέναμε είναι 
ότι η εκκλησία τους θα τους το έλεγε κατάμουτρα. Η παρακάτω 
αφίσα, μέρος της διαφημιστικής καμπάνιας της αλληλεγγύης, της 
ΜΚΟ της εκκλησίας, με κεντρικό σύνθημα "φέτος τα χριστούγεννα 
γίνε και εσύ τούβλο" είναι όλα τα λεφτά. 

Καταρχήν είναι μία σπάνια έκρηξη ειλικρίνειας εκ μέρους του 
παπαδαριού που τη φήμη του την έχει χτίσει με τον ακριβώς 
αντίθετο τρόπο: πουλώντας τόσες πολλές μούφες που αν ίσχυαν τα 
θεολογικά τους δόγματα θα τους είχαν εξασφαλίσει με άνεση οπθ 
νν3/ εισιτήριο για την κόλαση. Βέβαια, δεν ξέρουμε πόσοι έδωσαν I 
ευρώ για να στείλουν επι$ με την λέξη αγάπη νομίζοντας πως έτσι θα 
βοηθήσουν ανάπηρα παιδιά, ώστε να μπορούμε με σιγουριά να 
πούμε πόσοι ήταν αυτοί που δεν αντιλήφθηκαν το λεπτό (γέλια) 
χιούμορ του συνθήματος. Φανταζόμαστε όμως οτι θα είναι αρκετοί 
απο δαύτους. 

Το σίγουρο είναι ότι όταν μιλάμε για τη θρησκεία μιλάμε για 
ένα μαγαζί με τόσο γερές βάσεις που ότι καφρίλα και να πει στην 
πελατεία του δεν τη χάνει με τίποτα και έτσι μπορεί να κάνει τα 
παιχνίδια του και στο εσωτερικό και στο εξωτερικό. Από τα 
συλλαλητήρια για τις ταυτότητες μέχρι το λίβανο το περασμένο 
καλοκαίρι το παπαδαριό κάνει τα αλισβερίσια του με μεγάλη 
επιτυχία και προς μεγάλη ικανοποίηση των πιστών και δραστήριων 
χαρούμενων τούβλων του. 

Τώρα βέβαια, αν εμείς γυρίσουμε και πούμε οτι η φυσική 
κατάληξη των τούβλων (των οικοδομικών υλικών) θα πρέπει να είναι 
στα κεφάλια των παπάδων και του σιναφιού τους κάποιοι θα 
σπεύσουν να μας χαρακτηρίσουν άπιστους και ανθέλληνες. Δεν 
πειράζει. Τόσο το καλύτερο για εμάς. Εξάλλου, δεν λέμε και κάτι το 
αντίθετο. 



για όποιον δεν ία βγάζει η 
παραπάνω ανεκδιήγητη αφίσα 
λέει: αυτά τα χριστούγεννα έχει 
μεγάλη αξία να είσαι τούβλο. 

μπράβο τούβλα . 


0 κάθε προλετάριος μέσα στο αδυσώπητο δίκτυο των μητροπολιτικών κοινω¬ 
νικών σχέσεων, ακριβώς επειδή είναι θύμα και εμπόρευμα, παραμένει διαμε¬ 
λισμένος, κατακερματισμένος, ακρωτηριασμένος, σφιγμένος, διασπαρμένος 
από αντιθετικές γλώσσες που πολτοποιούν την αυθόρμητη ταυτότητα του, τη 
μνήμη του και τη φαντασία του. Με λίγα λόγια μετατρέπεται σε ένα φυσιο¬ 
λογικό σχιζοειδές. Κι όχι μόνο πια μέσα στην εργασιακή διαδικασία πλέον, 
αλλά και σε όλο τον υπόλοιπο χρόνο του, ο οποίος έχει πια ρουφηχτεί ολό¬ 
κληρος από το κεφαλαίο, έχει σφραγιστεί κάθε μη καπιταλιστικός πόρος του. 
Φετίχ αλλά κα εξεγερμένος, εμπόρευμα αλλλά και καταστροφέας του εμπο¬ 
ρεύματος, εν δυνάμει αυτόχειρας αλλά και φονιάς-να λοιπόν που "εμφανίζε¬ 
ται ένας στρατιώτης": ο σχιζομηιροπολιτάνος προλετάριος. 

Ρ.Κ.-Α.Φ. 


Το σχιζό είναι ένα έντυπο δρόμου που μοιράζεται χέρι 
με χέρι σε 2.500 αντίτυπα στους δρόμους της αθήνας. 
Κι αυτό γιατί επιλέγουμε να δράσουμε ενάντια σε κάθε 
είδους μεσολάβηση στα πλαίσια του κοινωνικοταξικού 
ανταγωνισμού, στο βαθμό που μας αναλογεί. Αποτελεί 
μια έκδοση της πολιτικής ομάδας ΣΑΧ. Αν δεν το 
βρείτε, θα σας βρει αυτό! 



Ο 


Θ-ΓΠ3ΪΙ: 373.^0 0.^ 

Ακρίβεια, λιτότητα και άλλα ωραία ακούγονται κάθε τρεις και λί¬ 
γο και καλούμαστε ως καταναλωτές να οργανωθούμε για να τα εμπο¬ 
δίσουμε. Ώραια για αρχή λοιπόν μια ερώτηση: ποιοι είμαστε εμείς οι 
"καταναλωτές" γιατί για όποιον πλέον δεν μπορεί να αγοράσει την 
γούνα μινγκ ενω πριν μπορούσε, μπορεί απλώς να πάει στο διάολο, ή 
για όποιον δεν μπορεί να κρυφτεί πίσω από το νέο του κινητό (γιατί 
δεν μπορεί να το αγοράσει) λίγο παραπάνω ενδιαφέρον, πλην της 
μούτζας, μπορούμε να έχουμε. Παρόλα αυτά υπάρχει μια σκληρή 
πραγματικότητα που βρίσκεται πίσω απο το ξύλινο "ακρίβεια, λιτότη¬ 
τα", και αυτό είναι: μείωση των μισθών. Έτσι ονομάζεται το ότι οι μι¬ 
σθοί έχουν ελάχιστες αυξήσεις την τελευταία 10ετια, και με τα λεφτά 
που πέρνουμε δεν φτάνουν πια ούτε για τσίχλες. Τι θα γίνει; Θα μείνει 
π υπόθεση στα ξύλινα λογίδρια των ομιλιτών του κόμματος; Ή ακόμα 
χειρότερα θα πρέπει να ασχοληθούμε με τίποτα δεξιές "οργανώσεις 
καταναλωτών". 

Η αλήθεια είναι πως κανείς δεν περίμενε κάτι τέτοιο, όποιος 
βρισκόταν στον δρόμο της άρνησης το έκανε, ενώ οι υπόλοιποι απλά 
κουνάν το κεφάλι απηυδισμένοι παρακολουθώντας τα δελτία ειδήσε¬ 
ων (αλλώστε μια ζωή αυτό κάνουν). Η λεγάμενη ακρίβεια δεν μένει 
αναπάντητη, η ακρίβεια των προϊόντων στα σούπερ μάρκετ έρχεται 
να συναντήσει την τέχνη του 5ΗορΝΛΐη9 (της βούτας ελληνιστή), τα 
γιγάντια νοίκια δεν φτάνουν τις καταλήψεις στέγης ή τις δυναμικές 
συγκατοικήσεις, τα λαμπερά κλάμπ του ΙΟευρω το ποτό τρώνε τα 
μούτρα τους σε όσους από επιλογή τους γυρνάνε την πλάτη και σέρ¬ 
νουν τον δρόμο για καμιά πλατεία, τα πανάκριβα εισιτήρια των συ¬ 
γκοινωνιών μένουν απλώς αχτύπητα. Όλοι αυτοί οι τρόποι δεν περι- 
μέναν κανένα κκε και καμία οργάνωση καταναλωτών για να μπουν σε 
εφαρμογή. Υπάρχουν και είναι απλώς αποτέλεσμα της ταξικής θέσης 
του καθενός (το καταπόσο στην τελική τπν βγάζεις, οπότε και λίγη 
γκρίνια δεν κάνει και κακό, ή όχι οπότε δεν μπορείς και να θες να κά¬ 
τσεις με τα χέρια σταυρωμένα) και όλα έχουν δύο συγκεκριμένα χα¬ 
ρακτηριστικά: α) είναι αρνήσεις της καταναλωτικής βλακείας, δεν πε¬ 
ριμένουν δηλαδή καθόλου να φτηνίνει το κωλόμπαρο για να το επι- 
σκεφτούν, το φτύνουν στα μούτρα, δεν παίρνουν καταναλωτικό δά¬ 
νειο για το νέο γκλαμουροκινητό αλλά χλευάζουν επιδεικτικά τπν βλα¬ 
κεία του. Και β) είναι δημιουργία, δεν αρκούνται απλώς σε μια άρνη¬ 
ση του αστραφτερού τίποτα τον μαγαζιών, το προσπερνάν και στο 
κενό του χτίζουν νέες σχέσεις μεταξύ τους. Οι συλλογικές ζωές των 
συγκατοικήσεων, η ομαδικές βούτες των πιτσιρικάδων απο τα μαγα¬ 
ζιά, συζητήσεις των πλατειών, σχέσεις που π βάση τους είναι κομμου¬ 
νιστική. 

Και είναι αυτά τα δύο απλά χαρακτηριστικά που εξηγούν και το 
ποια είναι αυτή η ακρίβεια που μας ενδιαφέρει. Δεν είμαστε κατανα¬ 
λωτές είμαστε εργάτες, και αυτά είναι μόνο η αρχή. 

Πολύ σύντομα αφεντικό θα πρέπει να πληρώσεις πριν 
πληρώσεις μια και καλή. 



καιεισαιωραιος 




ή με τους ερ/ότες 


. φζά 

"Το να γίνεις "μυστικός πελάτης" πλασάρεται, ως μία απο τις απερχό¬ 
μενες καριέρες των τελευταίων ετών... 0 μυστικός πελάτης υποχρεούται 
να αναφέρει, στην εταιρεία που δουλεύει μια σειρά απο στοιχεία όπως: την 
προθυμία των υπαλλήλων να τον εξυπηρετήσουν, την αποδοτικότητά τους 
και τον αριθμό αυτών που δουλεύουν στο κατάστημα" ελευθεροτυπία 
9 / 1 / 07 . 


<ι> 


<ι> 



Υπάρχει μια κατηγορία ανθρώπων που λέει το εξής τρομερό: "Θέλω να 
μου αρέσει η δουλειά που κάνω και μακάρι να μπορούσα να κάνω το χό¬ 
μπι μου ως δουλειά". Ε λοιπόν, το επάγγελμα στο οποίο αναφέρεται το 
παραπάνω άρθρο στα σίγουρα ανήκει σε αυτήν την κατηγορία. Τύποι που 
έτσι κι αλλιώς είναι ρουφιάνοι ως απλοί πελάτες βρίσκουν την ευκαιρία να 
βγάλουν και κανα φράγκο από αυτήν την υπόθεση. 

Ας σταθούμε όμως για λίγο στη σιχαμένη φιγούρα που λέγεται πελά¬ 
της και ειδικότερα στη συμπεριφορά του απέναντι στους υπαλλήλους που 
βρίσκει στο πέρασμά του. Έχοντας συνείδηση του τεράστιου ρόλου που 
έχει για την καπιταλιστική ομαλότητα ως καταναλωτής των παραγόμενων 
από την ανθρώπινη εργασία προϊόντων- γεγονός που του εξασφαλίζει κε¬ 
ντρική θέση στην καπιταλιστική σχέση- απαιτεί από τους υπαλλήλους να 
κάνουν τουλάχιστον κωλοτούμπες μπροστά του. Πετάει εξοργιστικές ατά¬ 
κες του τύπου: "συγγνώμη που σας ταλαιπωρώ" αφού πρώτα βέβαια σε έ¬ 
χει βάλει να κάνεις τον ταρζάν για να του φτάσεις την μαλακία που θέλει ή 
"θέλετε να κλείσετε; Σας καθυστερώ;" όταν κοιτάζει με το πάσο του το ε¬ 
μπόρευμα στις 20:55. Βέβαια αν του απαντήσεις: "Ναι ρε κουφάλα, με τα¬ 
λαιπωρείς" ή "ναι θέλουμε να κλείσουμε και μας καθυστερείς", το πιθανό¬ 
τερο είναι να ενημερωθεί το αφεντικό και εσύ να πάρεις τον δρόμο για το 
ταμείο (ανεργίας εννοείται και όχι του μαγαζιού). Είναι ο τύπος που θέλει 
τα μαγαζιά ανοιχτά απο τις 9 το πρωί μέχρι τις 9 το βράδυ (και τις Κυρια¬ 
κές) και σένα χαμογελαστό, να του μιλάς στον πληθυντικό άσχετα αν εκεί¬ 
νη τη στιγμή από μέσα σου του κατεβάζεις ό,τι καντήλι υπάρχει και δεν υ¬ 
πάρχει και θες τουλάχιστον να του σπάσεις το κεφάλι. Αυτό που τον εξιτά¬ 
ρει είναι να σε βλέπει ταπεινωμένο μπροστά του. Κι αν βέβαια εσύ δεν εί¬ 
σαι όπως σε θέλει τότε δεν έχει κανένα πρόβλημα να σε δώσει στο αφε¬ 
ντικό χωρίς φυσικά να τον ενδιαφέρει το αν μετά θα χάσεις τη δουλειά 
σου και άλλα τέτοια πεζά. 

Τώρα βέβαια είναι να αναρωτιέται κανείς, αφού τα αφεντικά έχουν ένα 
τόσο καλό σύμμαχο στο πρόσωπο των πελατών, τι σκατά τους θέλουν 
τους έμμισθους ρουφιάνους - πελάτες; Αυτό που μπορούμε με μια πρώτη 
ανάγνωση του θέματος να πούμε είναι ότι τα αφεντικά φαίνεται να επιζη¬ 
τούν μια πιο συστηματική παρακολούθηση της αποδοτικότητας των εργα¬ 
ζομένων. Καλός κι ο αυθορμητισμός και ο υπερβάλλων ζήλος των "εθελο¬ 
ντών" ρουφιάνων πελατών αλλά μερικές φορές μπορεί να μην είναι αρκε¬ 
τός για τις όλο και αυξανόμενες απαιτήσεις των αφεντικών που θέλουν να 
δέσουν το γάιδαρο τους προσλαμβάνοντας κόσμο για αυτήν τη δουλειά. 
Εξάλλου, όπως το λέγαμε και στην αρχή, είναι πολλοί που όταν κάνουν το 
χόμπι τους επάγγελμα γουστάρουν και αποδίδουν περισσότερο. Το αν θα 
το πετύχουν βέβαια είναι άλλο θέμα. 

Κλείνουμε με την υπόσχεση εκτός από το ότι θα επανέλθουμε 
για το θέμα οτι θα φερθούμε όπως αξίζει σε κάθε τέτοιο έμμισθο 
ρουφιάνο που θα βρούμε στο δρόμο μας. 

ΑΕΩΦΟΡΕΙΟΝ Ο ΤΡΟΜΟΣ 





Παρά δέκα, πάει παρά πέντε. Οχι ρε πούστη μου! Θ' αργήσω! Προχώρα γαμώ το 
κέρατό μου, προχώρα! Καλά είναι ανάγκη να σταματάς σε κάθε στάση; Έλα ρε γιαγιά ανέβα ε¬ 
πιτέλους, δεν είναι τόσο δύσκολο, θ'αργήσω, λυπήσου με! Ήθελα να 'ξερα που πάνε όλοι αυ¬ 
τοί πρωινιάτικα με την τσίμπλα στο μάτι; Έχω παρανοήσει! Στην τελική εγώ που πάω; Και έχω 
και τσίμπλες. Δεν πρόλαβα να πλυθώ. Χτενίστηκα άραγε; Ποιος ξέρει; Χεστηκα κιόλας για να 
πω την αλήθεια. ΑΚΡΙΒΩΣ! Εντάξει, είναι πλέον δεδομένο ΑΡΓΗΣΑ! Τι θα κάνω τώρα; Χαλα¬ 
ρά. Θα το αντιμετωπίσω ψύχραιμα. Ούτε η πρώτη είμαι, ούτε η τελευταία που αργεί μια μέρα 
στη δουλειά της. Πάρα πολλοί, αμέτρητοι, χιλιάδες άνθρωποι - για να μην πω εκατομμύρια και 
ακουστώ υπερβολική- αργούν κάποια μέρα στη δουλειά τους. Αν κι εγώ αργώ πιο συχνά απ' 
αυτούς, αλλά αυτό δε μας ενδιαφέρει. Το θέμα μας είναι ότι υπάρχουν σοβαρές πιθανότητες 
ένας καθόλου ευκαταφρόνητος αριθμός συνεπιβατών μου να έχουν αργήσει κι αυτοί να πάνε 
στη δουλειά τους. Ή ακόμα καλύτερα μπορεί να έχουμε αργήσει όλοι! Μπορεί αυτό το 
λεωφορείο να μεταφέρει αποκλειστικά και μόνο αργοπορημένους! Γαμώ! Είμαστε ό¬ 
λοι στην ίδια φάση. Τσίτα, τσίτα,τσίτα. Μήπως να τους ρωτήσω και τι δικαιολογία να πώ στο 
μαλάκα, μπας και μου πούνε κάνα καλό; Η παράνοια συνεχίζεται. Πρέπει να συνέλθω. Μπορεί 
να συναντηθήκαμε για λίγο τυχαία, να στοιβαχτήκαμε αγχωμένοι στο ίδιο λεωφορείο, να υπο¬ 
ψιαστήκαμε ο ένας το πακέτο του άλλου, το φόβο του μπροστά στ' αφεντικό, την αγωνία του 
να βρει τις κατάλληλες δικαιολογίες, αλλά παραμένουμε μόνοι μας. Έφτασα επιτέλους! « Με 
συγχωρείτε είχε πολύ κίνηση...άμα είναι μπορώ να κάτσω λίγο παραπάνω...» 

Άντε γαμήσου μαλάκα «...ναι το καταλαβαίνω, αλλα ξέρετε αυτή την ώρα πάντα έχει κίνη¬ 
ση. ..» Ξεφτίλα...Φτηνά τη γλίτωσα. Αναρωτιέμαι τι να 'γινε με τους άλλους. Αυτούς που συνά¬ 
ντησα και δεν τόλμησα να τους μιλήσω, αλλά και 
αυτούς που θα συναντήσω στο μέλλον και 
πάλι δεν θα τολμήσω. Σκατά. Είμαι ό¬ 
μως σίγουρη οτι το σκάφτηκαν ό¬ 
λοι, μπορεί ακόμα και μερικοί να 
το είπαν με τη στάση 
τους, να είπαν αυτό που 
κάποτε θα πρέπει ο κα¬ 
θένας μόνος του και όλοι 
μαζί να πούμε δυνατά και 
απερίφραστα - ΑΝΤΕ 
ΓΑΜΗΣΟΥ ΑΦΕΝΤΙΚΟ! 


'ρνι., 

I ίοΓρ-Ι' 

Σε αντίθεση με τις αρνητικές προβλέψεις των κάθε 
απόχρωσης απογοητευμένων, η απάθεια και η σύγχυση 
δεν έχουν ρίξει τη σκιά τους παντού. Μερικά πράγματα 
παραμένουν ίδια και ειδικά σήμερα, στην εποχή της 
βαρβαρότητας, μπορούν να λέγονται άμεσα και χωρίς 
περιστροφές. 

Χρειαζόμαστε τους μετανάστες, μας είναι 
χρήσιμοι; 

Δεκαπέντε και πλέον χρόνια μετά απ'την πρώτη 
μαζική είσοδο εργατών απ'τις χώρες της Ανατολικής 
Ευρώπης και την Αλβανία, κάποιοι αισθάνονται αρκετά 
ισχυροί. Τόσο πολύ μάλιστα που διατυμπανίζουν ότι 
“όσο περισσότερο ενσωματώνονται οι μετανάστες που ζουν 
αυτή τη στιγμή στην Ελλάδα, τόσο περισσότερο αυξάνεται η 
συμβολή τους στην ευημερία της χώρας”. 

Η διαπίστωση αυτή προέρχεται από έρευνα 
πανεπιστημιακών και στελεχών της Τράπεζας της 
Ελλάδας, οι οποίοι έχουν συστήσει το Ινστιτούτο 
Μεταναστευτικής Πολιτικής (ΙΜΕΠΟ). Η ταξική τους 
τοποθέτηση, καθώς και η προβολή που επιφύλαξε ο 
αστικός Τύπος στη μελέτη τους (ολοσέλιδο άρθρο- 
παρουσίαση στην 'ΚΑΘΗΜΕΡΙΝΗ' στις 17-12-06), δεν 
μπορούν να περάσουν απαρατήρητες. 

Αναλύσεις τέτοιου είδους είναι χρήσιμες ακόμα και 
μόνο για τον κυνισμό τους. Πόσο μάλλον όταν 
αναλαμβάνουν να υπενθυμίσουν τί σημαίνει 
“ενσωμάτωση” και με ποιούς εκβιασμούς 
πραγματοποιείται.Συγκεκριμένα δεν αποκρύβεται το 
γεγονός ότι “οι μισθοί των μεταναστών είναι κατά 40% 
χαμηλότεροι απ'αυτούς των Ελλήνων”.Και για όποιον 
αναρωτιέται γιατί υπάρχει αυτή η απόκλιση, η απάντηση, 
αν και με την πολιτικώς ορθή διατύπωση, δίνεται : 
“απασχολούνται σε χαμηλά αμειβόμενα επαγγέλματα - κατά 
90% λόγω διακριτικής μεταχείρισης εναντίον τους”. 

Οι ισορροπίες δεν κλονίζονται. 

Τα σύμβολα, εδώ οι λέξεις, δε θα μπορούσαν παρά 
να βρίσκονται στην εμπροσθοφυλακή του σύγχρονου 
πολέμου. Έτσι, μπορεί ο ρατσισμός να μετονομάζεται σε 
“διακριτική μεταχείριση”, τα συμφέροντα, όμως, των 
μικρών, μεσαίων και μεγάλων αφεντικών δεν απειλούνται. 
Η υποτίμηση των ξένων εργατών αποφέρει τεράστια 
κέρδη συντηρώντας και ενισχύοντας το ελληνικό 
μικροαστικό όνειρο. Οσο για το ελληνικό κράτος, 

μάλλον, δε θα έπρεπε να κατηγορείται για απουσία μεταναστευτικής 
πολιτικής.Έχει πολιτική και είναι ρατσιστική. 

Υπάρχει καπιταλιστικό αύριο χωρίς εκμετάλλευση; 

Πέρα απ'το εθνοκεντρικά συμπλέγματα αλλά και τις ανέξοδες 
ρητορείες περί πολυπολιτισμικότητας, η ελληνική κοινωνία δε θα 
μπορούσε ούτε στιγμή να φανταστεί το “μέλλον” της χωρίς τους 
μετανάστες. Όχι μόνο γιατί τα βλαστάρια των μικροαστών δε θα 
δούλευαν ποτέ στις συνθήκες και με τους εξευτελιστικούς μισθούς 
των ξένων εργατών, αλλά και γιατί η αντικατάσταση των τελευταίων από 
κάποιο τμήμα της ελληνικής κοινωνίας θα προϋπέθετε την πλήρη 
υποτίμησή του. Για να μπορεί η εκμετάλλευση να συνεχίζει απρόσκοπτα 
απ'τα χωράφια ως τους ναούς των βιασμών, θα πρέπει η επίθεση να 
είναι ολομέτωπη. Μια τέτοια κίνηση όμως, στέρησης, απαξίωσης και 
υποβάθμισης, θα είχε ξεκάθαρα εμφυλιοπολεμικά χαρακτηριστικά. 

Αυτές τις κοινοτοπίες, βέβαια, τις γνωρίζουν κάποιοι άλλοι 
καλύτερα. 

Το ζήτημα, άλλωστε, δεν είναι αν θα επαναλειτουργήσει η 
Μακρόνησος ή εάν κάποιοι θα έχουν την τύχη των 
κομμουνιστών του '50. Κι αυτό γιατί τα νέα ήθη προστάζουν 
διαχείριση των κρίσεων και οικονομικές συναλλαγές με κάθε 
ενδιαφερόμενο. Η έρευνα του Ι.Μ.Ε.Π.Ο., θα αναδείξει το 
ουσιαστικό σημείο, ενημερώνοντάς μας ότι " τίθεται εύλογα το 
ερώτημα κατά πόσο η ελληνική πλευρά θα έπρεπε να εφαρμόσει μέτρα 
πολιτικής με στόχο την παραμονή και επένδυση των αποταμιεύσεων 
αυτών (εν. κυρίως των Αλβανών, οι οποίοι φαίνεται ν'αποταμιεύουν 
περίπου 5.390 ευρώ το χρόνο ανά νοικοκυριό) στην Ελλάδα. 



Ο ρατσισμός είναι θέμα πολιτικό και ως 

Η καθημερινότητα είναι συγκρουσιακό 

Το πρωινό ξύπνημα 
τα νυσταγμένα βλέμματα στο λεωφορείο 
το βιογραφικό σημείωμα 
ο τσαμπουκάς του αφεντικού 
το σχολείο 
οι εξεταστικές 
το πρήξιμο από τους γονείς 
το νοίκι/ οι εξακριβώσεις 

οι μαλάκες που αντί για το "ωραίος καιρός σήμερα" σου λένε “οι αλβανοί μας 

παίρνουν τις δουλειές” 
η αγάπη για την πατρίδα 
οι απλήρωτες υπερωρίες 
η παραγωγικότητα για το καλό της επιχείρησης 

τα 600 ευρώ το μήνα 
τα γεμάτα μαγαζιά 
το φως της τηλεόρασης μόνος το βράδυ... 

αλλά και 

το χουζούρεμα 
το να χάνεις απλά την ώρα 
τα ψέματα στο βιογραφικό 
ο τσαμπουκάς ο δικός σου 
οι κοπάνες 
οι αντιγραφές 
το φτύσιμο στους γονείς 
οι καταλήψεις 

το να μην γουστάρεις τους μπάτσους 

το αντί να τους χαμογελάς να τους λες μήπως είσαι λίγο φασίστας; 

το μίσος για την πατρίδα 

η λούφα 

το σαμποτάζ 

οι μπύρες σε πλατείες 

τα συνθήματα στους τοίχους αργά το βράδυ 

οι συλλογικότητες... 


άγνοια του ταξικού πολέμου έχουν 

μόνο οι νεκροί 



